פארל ויליאמס

פארל ויליאמס (באנגלית: Pharrell Williams; נולד ב-5 באפריל 1973), הידוע בשמו הפרטי פארל (Pharrell), הוא ראפר, זמר, מפיק מוזיקלי, מלחין, ומעצב אופנה אמריקאי. ויליאמס והמוזיקאי צ'אד הוגו, הקימו ביחד את צמד מפיקי הפופ, היפ הופ והרית'ם אנד בלוז, "הנפטונז". ויליאמס הוא גם הסולן המוביל והמתופף בלהקת הפאנק/היפ הופ, N.E.R.D, אשר הקים עם חבר ילדות שלו, שי היילי. כחלק מצמד "הנפטונז", הפיק ויליאמס להיטים רבים לאמני מוזיקה שונים. הצמד זכה בשלושה פרסי גראמי, מבין 11 מועמדויות. ויליאמס הוא גם המייסד של חברות האופנה "Billionaire Boys Club" ו-"Ice Cream Clothing", והחל מפברואר 2023 גם המנהל האמנותי של קו הגברים בבית האופנה לואי ויטון. ויליאמס נולד בווירג'יניה ביץ', במדינת וירג'יניה שבארצות הברית למשפחה נוצרית אפרו-אמריקאית. הוא הבכור מבין שלושה בנים לאמו קרולין, שהיא מורה, ואביו פרעה ויליאמס, איש תחזוקה. ויליאמס וצ'אד הוגו נפגשו בכיתה ז' במחנה קיץ, בלהקה שבה ויליאמס ניגן על קלידים ותופים, והוגו ניגן על סקסופון טנור. יחד עם הוגו, למד ויליאמס בתיכון פרינסס אן, שם הם ניגנו בתזמורת בית ספרית, משם השיג ויליאמס את הכינוי Skateboard P. בשנת 1990, הקימו ויליאמס וצ'אד הוגו הרכב רית'ם אנד בלוז עם שי היילי ומייק אתריג', בשם הנפטונז. ערך מורחב – הנפטונז ויליאמס והוגו הפכו רשמית לצמד מפיקים תחת השם "הנפטונז", בשנת 1994. המוזיקה של הצמד משלבת פאנק אלקטרוני עם צלילים מהמזרח התיכון ומוזיקה אסייתית הכוללת כלי הקשה וכלי נשיפה מעץ. הצמד הוקם לאחר שהמפיק, טדי ריילי, גילה אותם בתחרות כישרונות בית ספרית. הנפטונז עבדו עם אמנים רבים כמו ג'יי זי, בריטני ספירס, ג'סטין טימברלייק, קליס, סנופ דוג, נלי, גוון סטפאני, קניה וסט וביונסה. הם הפיקו שירים רבים שהגיעו לצמרת מצעדי המוזיקה ברחבי העולם. הנפטונז זכו בשלושה פרס גראמי: בקטגוריית "מפיק השנה", בקטגוריית "אלבום הפופ של השנה" על עבודתם באלבומו של ג'סטין טימברלייק, Justified, בשנת 2004 ובקטגוריית "שיר הראפ של השנה" על עבודתם בשיר "Money Maker" של לודקריס, השתתף באלבום של snoop dog ב-2004 . ויליאמס הוציא את אלבומו הראשון, In My Mind, ביולי 2006. בסינגל הראשון, "Can I Have It Like That", השתתפה הזמרת גוון סטפני. הסינגל השני היה "Angel". בסינגל השלישי, "Number One", השתתף קניה וסט ובסינגל האחרון, "That Girl", השתתף סנופ דוג. ויליאמס שיתף פעולה עם מדונה. הוא הפיק ושר במספר שירים באלבומה האחד עשר, Hard Candy, בשנת 2008. הוא עבד עם שאקירה על ארבעה שירים מתוך אלבומה השישי, She Wolf, אשר יצא באוקטובר 2009. כמו כן, הפיק את Fresh Out the Oven של ג'ניפר לופז מתוך אלבומה, Love? אשר יצא בקיץ 2010. באותה שנה, שיתף פעולה עם הרכב הדאנס Swedish House Mafia בשירOne (Your Name). ויליאמס הקליט ארבעה שירים עבור זיכיון סרטי האנימציה גנוב על הירח. שנת 2013 סימנה את החזרה של פארל למרכז הבמה. הוא התארח בשני שירים מאלבומם הרביעי של דאפט פאנק, "Random Access Memories". אחד מהם, "Get Lucky", פורסם כסינגל הראשון של האלבום והפך במהרה ללהיט בינלאומי, שהתמקם בראש המצעדים בעולם ומכר למעלה מ-7 מיליון עותקים. בנוסף, התארח פארל בשיר מאלבום הבכורה של הזמרת אזיליה בנקס, "Broke with Expensive Taste". פארל תרם שלושה שירים חדשים לפסקול הסרט "גנוב על המיניונים". אחד מהם, "Happy", זכה להצלחה רבה ויצא גם כסינגל הראשון מאלבומו השני של פארל. הסינגל לווה בקליפ בן 24 שעות (הראשון בהיסטוריה) אשר צולם ברחובות לוס אנג'לס. בקליפ ישנן הופעות אורח של רבים, דוגמת מג'יק ג'ונסון, סטיב קארל, ג'ימי קימל, ג'יימי פוקס, קולקטיב אוד פיוצ'ר, סטיב מרטין, ג'אנל מונה, מירנדה קוסגרוב ועוד. "Happy" מועמד לאוסקר ה-86 בקטגוריית השיר המקורי הטוב ביותר. במרץ 2013, פארל השתתף בלהיטו של רובין ת'יק, "Blurred Lines". השיר נכנס למקום הראשון במצעדים ב-14 מדינות, כולל ארצות הברית, גרמניה ובריטניה. ב-29 ביוני 2013, הפך פארל לאומן ה-12 בסך הכל בהיסטורית מצעד הבילבורד 100 האמריקאי שמחזיק בו זמנית גם במקום הראשון וגם במקום השני במצעד, עם "Blurred Lines" ו-"Get Lucky". במאי 23 פארל התארח בשיר "Sing" של אד שירן. ב-18 בפברואר 2014, הכריז פארל דרך טוויטר שאלבומו השני, G I R L, עתיד לצאת לאור ב-3 במרץ 2014. רשימת השירים באלבום כוללת שיתופי פעולה עם דאפט פאנק, אלישיה קיז, מיילי סיירוס, ג'סטין טימברלייק ועוד. באותה שנה ויליאמס הופיע הופעת אורח בסדרה משפחת סימפסון. בשנת 2014, החל ויליאמס לשמש כמנטור בעונות השביעית ועד העשירית (כולל) של תוכנית הכישרונות האמריקאית The Voice. הוא עבד עם פביאנה רודריגז על סדרה דוקומנטרית בת שלושה פרקים בשם "ההגירה היא יפה" בשנת 2021 דיבב בסרט האנימציה "לשיר 2" את דמותו של אלפונסו הפיל. ויליאמס פגש את ניגו, מפיק מוזיקלי יפני והיוצר של קו אופנת הבגדים, A Bathing Ape, ביפן, שם החלו לעבוד יחד על קווי אופנה. מאוחר יותר, ייסד את מותגי הבגדים "Billionaire Boys Club" ו-"Ice Cream Footwear". הוא שיתף פעולה בסדרה של תכשיטים ומשקפיים עבור לואי ויטון, בשנת 2008. בנוסף דגמן עבור שאנל בשנים 2016 ו-2018 ועבור אדידס. בפברואר 2023 נבחר להיות המנהל האמנותי של קו הגברים בבית האופנה לואי ויטון. ויליאמס הוא "סקייטר" ויש לו רמפת חצי צינור בתוך ביתו. באפריל 2009, עבר תהליך הסרת קעקועים מעורו בעזרת שתלי עור ממעבדה. וויליאמס התחתן עם הדוגמנית הלן לסיצ'ן בשנת 2013, ולהם בן משותף שנולד בשנת 2008, ושלישייה שנולדה ב-2017. 2006: In My Mind 2014: G I R L מדיה וקבצים בנושא פארל ויליאמס בוויקישיתוף אתר האינטרנט הרשמי של פארל ויליאמס (באנגלית) פארל ויליאמס, ברשת החברתית פייסבוק פארל ויליאמס, ברשת החברתית אקס (טוויטר) פארל ויליאמס, ברשת החברתית אינסטגרם פארל ויליאמס, ברשת החברתית טיקטוק פארל ויליאמס, סרטונים בערוץ היוטיוב פארל ויליאמס, במסד הנתונים הקולנועיים IMDb (באנגלית) פארל ויליאמס, באתר אפל מיוזיק (באנגלית) פארל ויליאמס, באתר ספוטיפיי פארל ויליאמס, באתר סאונדקלאוד (באנגלית) פארל ויליאמס, באתר Last.fm (באנגלית) פארל ויליאמס, באתר AllMusic (באנגלית) פארל ויליאמס, באתר MusicBrainz (באנגלית) פארל ויליאמס, באתר דיזר פארל ויליאמס, באתר Discogs (באנגלית) פארל ויליאמס, באתר Songkick (באנגלית) פארל ויליאמס, באתר Genius פארל ויליאמס, באתר SecondHandSongs פארל ויליאמס, באתר בילבורד (באנגלית) פארל ויליאמס, באתר טיידל (באנגלית) נטעלי גבירץ, תשמחו איתו: פארל וויליאמס הוא האיש הקול בעולם, באתר mako‏, 6 במרץ 2014 סער גמזו, עכבר העיר אונליין, אדם בעקבות כובעו: הגיע הזמן שתכירו את פארל וויליאמס, באתר הארץ, 7 במרץ 2014 ג'ון קרמניקה, הניו יורק טיימס, סוד ההצלחה של פארל ויליאמס, באתר הארץ, 11 במרץ 2014 רז שכניק, אושר אקספרס, באתר ynet, 8 ביולי 2016 ג'ון קרמניקה, ניו יורק טיימס, פארל ויליאמס מתרגל לתפקיד החדש שלו: "הייתי ממש דוחה פעם", באתר הארץ, 25 ביוני 2023 פארל ויליאמס, באתר אנציקלופדיה בריטניקה (באנגלית) איתי יעקב, פארל וויליאמס הוא המנהל האמנותי החדש של קו הגברים בבית האופנה לואי ויטון, באתר ynet, 14 בפברואר 2023 Jenn Pelly, "Pharrell's New Album to Feature Daft Punk, Justin Timberlake, Miley Cyrus, Alicia Keys", 21.2.24, פיצ'פורק עונה 26 פרק 13 Katherine Brooks, Doc Explores The Beauty Of Immigration Activists, HuffPost, ‏2013-01-26 (באנגלית) עילית מינמר, כמה שווה פארל וויליאמס לתאגיד האופנה לואי ויטון, באתר כלכליסט, 2 ביולי 2024 nrg מעריב, היהפוך כושי עורו? פארל וויליאמס נפרד מהקעקועים, באתר nrg‏, 2 ביולי 2008 Pharrell Williams' Triplets Harmonize When They Cry, toutube